Næslandet 2 af Eva Egeskjold (e-bog, epub)
> E-bøger>Næslandet 2: Vinterkrigens Ofre
Næslandet 2: Vinterkrigens Ofre (E-bog, Epub, Dansk)
Dato for udgivelse: 2014-06-10
Redaktion: Niels Christian Ganderup
ISBN-13: 9788799689132
Filstørrelse: 1943 KB
Læseprøve: http://samples.pubhub.dk/9788799689132.epub
Fantasyfortælling for unge og voksne fra 12-13 år. Den fiktive verden 'Næslandet' rummer nye fantasyvæsener end de gængse og byder derfor ind med et nyt og originalt fantasyunivers. Læseren følger den unge pige Oonas rejse fra barn til voksen...
Anmeldelse i Weekendavisen, maj 2016: '... Bøgernes stilart minder nok mest om 'Vindens Navn' af Patrick Rothfuss, der har høstet stor hæder i udlandet ...' '... Bogen (bind 2) bliver særligt medrivende, når det begynder at slå gnister mellem Oona og den bestialske prins. Den røg på en uge. I bind tre kommer de episke kampe og kærlighedsdramaet op på den helt store klinge ...' '... det går stærkt, når denne episke fantasy sætter alle sejl til, så action, forelskelse og en fantastisk verden går op i en højere enhed. Bind tre læste jeg på en dag. Jeg vil have bind fire nu! ...' Uddrag: ’Med et brag gik døren i bag hende, og hun modstod fristelsen til at vende sig om. Hendes mave var i oprør, og hun knugede hårdt om sværdskæftet, mens hun stirrede på ham. Dagdrømmeren slog smæld med tungen og rystede på hovedet inde i kappens hætte. Han spyttede på gulvet og skrev videre uden at se op. ”Det kan du ikke bruge til noget her,” hvislede han. Hun rynkede brynene. ”Sværdet,” sagde han blot. Hun betragtede gåsefjeren i hans hånd. Spidsen krattede mod pergamentet, som ville den tilføre det mest mulig smerte. Så gispede hun, da hun fik øje på hans hænder, som var den eneste synlige del af hans krop.’ Vinterkrigens Ofre er andet bind i Eva Egeskjolds fantasytetralogi om Næslandet. Oona er vendt tilbage til Næslandets kongeby, Lundene. Isvinteren har lukket sig om landet, og troldmanden Radulfir er draget til heksene på Nordkronen efter hjælp. Prins Sigmon og heksen Beti er draget sydpå for at lede efter de forsvundne krigere. Det passer langtfra Oona at være efterladt på slottet i Lundene. Dybt frustreret kæmper hun sig gennem dagene og strømmen af besvarede spørgsmål. Hvad skete der i hendes hjemby, Muldnæs, efter at hun forlod den? Og vil det nogensinde lykkes at finde Querqus Skjoldet? Tør hun stadig tro på, at hendes far er i live et sted efter så mange år? Hårdt medtaget forsøger hun at komme sig efter rejsen til Aisgard, men noget føles helt forkert. Sagt om første bind, Legenden om Querqus Skjoldet: ’Forfatteren har en god forståelse for genren og har skrevet første bind af et tilsyneladende ambitiøst fantasyværk med flere af genrens klassiske elementer. En lovende start på en fantasytrilogi.’ Lektør. ’Historien er flot kreeret … jeg er på!’ Bent Rasmussen, ’Skolebiblioteket’.
Næslandet 2: Vinterkrigens Ofre